b'\n_START_ARTICLE_\nSofien valinta\n_START_SECTION_\nTuotanto\n_START_PARAGRAPH_\nWilliam Styron kirjoitti romaania harkiten Ursula Andressia Sophien rooliin. Luettuaan elokuvan k\xc3\xa4sikirjoituksen Meryl Streep p\xc3\xa4\xc3\xa4tti saada Sophien roolin ja aneli sit\xc3\xa4 polvillaan maassa Alan J. Pakulalta. Saatuaan roolin Streep opetteli roolia varten puolan ja saksan aksentin sek\xc3\xa4 puhumaan puolaa.\n_START_SECTION_\nVastaanotto\n_START_PARAGRAPH_\nElokuva on saanut kehuja kriitikoilta. Arvosteluja ker\xc3\xa4\xc3\xa4v\xc3\xa4n Rotten Tomatoes -sivuston mukaan 79 prosenttia kriitikoista on antanut elokuvalle my\xc3\xb6nteisen arvosanan keskiarvolla 7/10. Tulos perustuu 28 arvioon. Metacriticiss\xc3\xa4 elokuvalla on 68 pistett\xc3\xa4 100:sta._NEWLINE_Premiere Magazinen listasi Streepin Sophie Zawistowskin roolisuorituksen 100 kaikkien aikojen parasta roolisuoritusta -listalla kolmanneksi._NEWLINE_Suomessa aikalaisarviot Sofien valinnasta olivat melko nihkeit\xc3\xa4. Kymmenest\xc3\xa4 suomalaisesta ensi-iltakriitikosta yksi antoi sille t\xc3\xa4ydet nelj\xc3\xa4 t\xc3\xa4hte\xc3\xa4, kaksi kolme t\xc3\xa4hte\xc3\xa4, yksi kaksi t\xc3\xa4hte\xc3\xa4 ja nelj\xc3\xa4 yhden t\xc3\xa4hden. Keskiarvoksi tuli Projektio-lehden laskukaavalla 1,78 t\xc3\xa4hte\xc3\xa4 nelj\xc3\xa4st\xc3\xa4.Video-oppaassa vuodelta 1994 Asko Alanen sanoo elokuvan tarjoavan \xe2\x80\x9dtakaumien rikkomaa ja muutenkin rasittavan teenn\xc3\xa4ist\xc3\xa4 tunnekuohua\xe2\x80\x9d. H\xc3\xa4n antaa elokuvalle kaksi t\xc3\xa4hte\xc3\xa4 viidest\xc3\xa4, mik\xc3\xa4 vastaa sanallista arviota \xe2\x80\x9dkeskinkertainen\xe2\x80\x9d.'